GiliGold/VAD_KnessetCorpus huggingface dataset:
יואל חסון: את הדברים הטובים לקחתי.
דוד ביטן: פשוט חבר הכנסת מיקי זוהר שייך לסיעת גפני, עכשיו הוא רוצה להיות שייך לסיעת בן צור, אתה מבין?
דוד ביטן: הוא נהיה אאוטסיידר בליכוד, לצערי הרב, בעניינים האלה.
מיכל רוזין: יש לכם הרבה אאוטסיידרים.
דוד ביטן: חבל על מה שקורה.
דוד ביטן: אבל יהיה לכם עוד הפתעות ביום רביעי בחוק הזה.
דוד ביטן: טוב, רבותי.
אלעזר שטרן: לא, אנחנו יודעים.
אלעזר שטרן: בונים על זה.
דוד ביטן: אתם יכולים לבנות הפעם.
דוד ביטן: לא יעבור.
יואב בן צור: מה זה, איזה חוק?
דוד ביטן: החוק הזה של לסגור את כל העסקים בשבת.
אלעזר שטרן: אבל הוא כבר הרוויח את שלו.
אלעזר שטרן: עכשיו כבר לא אכפת לו.
דוד ביטן: זה נוגד את הסטטוס קוו.
דוד ביטן: וממי זה מגיע?
דוד ביטן: מתוך הליכוד דווקא.
אלעזר שטרן: אבל זה לא אכפת לו, הוא כבר עשה את הסיבוב.
איילת נחמיאס ורבין: ביטן, אם זה היה פוליטיקלי קורקט, הייתי באה ומחבקת אותך עכשיו.
יואל חסון: אני מציע לך לא להטריד את חבר הכנסת ביטן.
איילת נחמיאס ורבין: כן, אז אני לא עושה את זה.
דוד ביטן: הטרדה זה רק אם יש אי הסכמה, לא אם יש הסכמה.
דוד ביטן: אני הייתי רוצה לראות את הגברים שיבואו ב"פייסבוק", יכתבו שמטרידים אותם.
מיכל רוזין: אל תתחיל.
דוד ביטן: אני רוצה לראות אותם, אלה ממרצ, הרוטוויילרים, איך הם קופצים על העניין הזה.
מיכל רוזין: סליחה, אתה יכול לנסות אותי.
מיכל רוזין: אני מבטיחה לך שלא תתאכזב.
דוד ביטן: אבל למה אתם כותבים - - -
<קריאה: מיכל, את לא מבינה מה הוא אמר כאן?
יואל חסון: אדוני, ביקשתי רשות דיבור במחשב.
יואל חסון: זה נחשב?
דוד ביטן: לא, לא רואה אותך עדיין.
מיכל רוזין: קודם כול, מטרידים גברים, צר לי לומר לכם - - -
<קריאה: חסמו אותך מלהגיש - - -
מיכל רוזין: אני מציעה שלא תתבדחו על הנושא.
מיכל רוזין: לא תצאו מזה טוב.
דוד ביטן: דבר יותר מדי, היא תחסום אותך.
אלעזר שטרן: ביטן, פרשו אותך לא נכון.
אלעזר שטרן: הבנתי שאמרת שאתה רוצה שיטרידו גברים.
מיכל רוזין: אלעזר, אני מפצירה בך לסיים את הנושא.
דוד ביטן: אמרתי הטרדה של גברים רק אם הם לא מסכימים.
דוד ביטן: טוב, רבותי, תראו, בנושא הזה יש התפתחות מסוימת.
דוד ביטן: הייתה הצעה לנושא חדש בוועדת החוקה על הנוסח הקודם.
דוד ביטן: עכשיו שהביאו את הנוסח החדש גם יש הצעה.
דוד ביטן: אז אנחנו נדון בשתי הבקשות.
דוד ביטן: לפי המלצת היועצת המשפטית, אפשר לדון גם במה שעלה עכשיו וגם במה שעלה בעבר נושא חדש.
דוד ביטן: אז מי רוצה להתייחס?
אוסאמה סעדי: לא, היום עלו שתי - - -
דוד ביטן: כל מה שעלה – תתייחסו.
יואל חסון: יש לך סדר דוברים, אדוני.
דוד ביטן: מה סדר הדוברים?
דוד ביטן: אייכלר, לחצת ראשון?
ישראל אייכלר: כן, אבל על סעיף ה'.
מיכל רוזין: אבל אני לא יכולה ללחוץ, אז אני מבקשת שיירשם.
אוסאמה סעדי: גם אני לא יכול ללחוץ.
מיכל רוזין: אמרתי את זה עם כניסתי לפה.
דוד ביטן: אז ניתן לך.
דוד ביטן: תרשמי את שניהם, רוזין ו - - -
יואל חסון: אדוני, אני לא מבין, ערבים ושמאלנים לא יכולים לעבור עם המחשב הזה?
דוד ביטן: למה, אתה רשום.
מיכל רוזין: הוא לא שמאלני, מאיפה הבאת את זה.
יואל חסון: רוזין, את יכולה להגיד את זה שוב?
מיכל רוזין: בקול רם, לצייץ את זה.
דוד ביטן: אה, אתם דוברים אורחים.
מיכל רוזין: כן, אבל זה לא קיים במערכת, יש פה באג.
מיכל רוזין: המערכת - - - חוסמת.
דוד ביטן: רגע, מה קורה אם אני רוצה לעשות הצבעה ניסיונית?
דוד ביטן: איך זה במחשב?
אלעזר שטרן: אפשר לטעון על זה נושא חדש?
אלעזר שטרן: על השימוש במחשב.
דוד ביטן: ייקח זמן, ייקח זמן עד שנתרגל.
דוד ביטן: יש להם חתונה.
דוד ביטן: באמת, יש לכם חתונה.
יואב בן צור: יש חתונה של דרעי היום.
מיכל רוזין: אז תורידו מסדר-היום דברים קריטיים.
דוד ביטן: הנה, הורדנו את החטיבה להתיישבות, מה את רוצה.
מיכל רוזין: נכון, תורידו דברים.
דוד ביטן: הלו, רוזין, הורדנו את החטיבה להתיישבות.
דוד ביטן: יש הסכמה לגבי הנושא.
מיכל רוזין: לא, הוא רוצה קיזוז.
דוד ביטן: לא, יש הסכמה לגבי הנושא.
מיכל רוזין: אבל אם יש עוד דברים שאתם מביאים - - -
דוד ביטן: אין אין.
דוד ביטן: זה הנושאים בהסכמה.
דב חנין: איזו הסכמה?
דוד ביטן: לא, הנושאים בהסכמה, לא יודע אם ההצבעה בהסכמה.
דוד ביטן: למה הורדתי?
דוד ביטן: כי החטיבה להתיישבות זה לא נושא בהסכמה.
דוד ביטן: אז מקצרים את הדיון היום.
דוד ביטן: אבל עם כל הכבוד, הם צריכים לדבר.
דוד ביטן: טוב, חבר הכנסת אייכלר, את הראשון בנושא של - - -
דב חנין: מה קורה עם כאלה שלא יכולים ללחוץ על - - -
דוד ביטן: אתם נקראים דוברים אורחים – אבל איך הם לוחצים?
מיכל רוזין: לא ידעתי שכחברת כנסת אני אורחת.
דוד ביטן: אז עוד לא תיקנו את זה.
יואל חסון: שמאלנים וערבים לא במערכת.
דוד ביטן: דרך אגב, דב, הכנסתי במחשב, מכיוון שאתה מדבר בכל הדיונים, שבאופן אוטומטי אתה קופץ.
דוד ביטן: באופן אוטומטי אתה קופץ לסדר-היום.
דוד ביטן: איך שאתה נכנס, המחשב פולט אותך בזכות הצבעה.
דוד ביטן: בסדר, הבנתם?
דוד ביטן: דב, אל תדאג, אני מתכנן את זה במחשב ככה.
דוד ביטן: יש כאלה שמופיעים ישר.
דוד ביטן: דרך אגב, גם מה שאתה אומר זה דבר קבוע, עם שינויי ניואנסים, אז גם את התוכן כבר הכנסתי לפרוטוקול, הכול בסדר.
אלעזר שטרן: ולכן אתה בכלל לא מופיע.
דוד ביטן: טוב, חבר הכנסת אייכלר, בבקשה.
ישראל אייכלר: אדוני היושב-ראש, אפשר לבקש קצת שקט?
דוד ביטן: טוב, יש בעיה במחשוב, אז תיקחו את זה שזה עושה רעש.
ישראל אייכלר: אני רוצה קודם כול להודות לאנשי המחשוב שהביאו לנו מכשיר, שגם מישהו שנמצא במפלגה שיש לה רק שישה מנדטים יכול לקבל זכות דיבור ראשון על-ידי שהוא לוחץ על הכפתור.
ישראל אייכלר: אני לא זוכר דבר כזה.
ישראל אייכלר: אז זה כבר דבר טוב.
יואל חסון: הטכנולוגיה עושה אותנו שוויוניים.
ניסן סלומינסקי: זה לא אומר שתקבל, זה אומר שאתה מבקש.
דוד ביטן: לא, במקום 6 אתם נחשבים 18, כי יש ערבית, מנחה, אתה יודע, יש שחרית.
ישראל אייכלר: 18.
ישראל אייכלר: בכל אופן, אני רוצה להעלות נושא שוועדת הכנסת דנה בו בפעם הקודמת.
דוד ביטן: אה, זה לא הנושא שבסדר-היום?
ישראל אייכלר: מחקת את כל סדר-היום.
דוד ביטן: לא, לא מחקתי.
דוד ביטן: אתה רוצה לא לדבר על סדר-היום?
ישראל אייכלר: מה נשאר בסדר-היום?
דוד ביטן: עכשיו אנחנו מדברים על נושא חדש.
<קריאה: החטיבה להתיישבות.
דוד ביטן: על מה אתה רוצה לדבר?
ישראל אייכלר: הורדת את החטיבה להתיישבות.
דוד ביטן: לא, הורדתי את הפטור מחובת הנחה, לא את הדיון.
מיכל רוזין: לא את הדיון.
מיכל רוזין: יש פה נושא חדש.
ישראל אייכלר: אני רוצה לדבר על העניין הזה שהייתה החלטה להוסיף עוזר שלישי לחברי הכנסת.
ישראל אייכלר: אני חושב שזה דבר שאו שנותנים לכל חברי הכנסת, ויש אולי חברי שלא צריכים שלושה עוזרים.
יואב בן צור: מי שלא רוצה – שלא ייקח.
דוד ביטן: הם לא חייבים לקחת.
דוד ביטן: פה, בניגוד לשכר, הם לא חייבים לקחת.
דוד ביטן: אין בעיה, לא מושכים את זה.
ישראל אייכלר: לא, לא רק מי שרוצה.
ישראל אייכלר: מי שיש לו הרבה עבודה, למשל יש יושבי-ראש שנותנים להם עוזר אחד יותר, יש יושבי-ראש שנותנים להם עוזר אחד פחות.
אוסאמה סעדי: לא, יש להם יועץ נוסף.
ישראל אייכלר: אז זה מראה – אדוני היושב-ראש, אני רוצה שתשמע אותי.
ישראל אייכלר: צריך לראות אם חבר הכנסת המבקש או המקבל את העוזר השלישי, יש לו כבר מה לעשות עם שני העוזרים הקודמים.
דוד ביטן: אני לא בוחן - - -
ישראל אייכלר: אם הוא חבר - - -
יואל חסון: מה אתה עכשיו מטריד אותנו בעניין הזה?
יואל חסון: דנו בזה ושוחחנו על זה כבר.
ישראל אייכלר: אבל אני לא הייתי בדיון, אז אני רוצה להביע את דעתי.
יואל חסון: זה לא חשוב לנו עכשיו.
דוד ביטן: חבר הכנסת אייכלר, מכיוון שהוועדה הציבורית נתנה לנו הודעה שנייה – דחתה אותנו שוב פעם – ומעוניינת להופיע לדיון, אז יהיה דיון ביום שני הבא, ושמה תוכל להגיש את ההסתייגויות שלך.
יואל חסון: יש פה סדר דוברים.
ענת ברקו: אפשר לשאול שאלה?
ענת ברקו: ההצעה שעומדת על הוויתור, האם הוויתור הוא לקופת המדינה או שהמוותר - - -
דוד ביטן: קופת המדינה.
דוד ביטן: לא, זה לא תרומה, זה ויתור.
דוד ביטן: ראיתי, כל אלה שרצו לוותר, פתאום לא רוצים לוותר, כל אחד והסיבות שלו.
דוד ביטן: חבר הכנסת חסון, דבר.
יואל חסון: אני חושב ששוב פעם – אני מבקש שקט.
אחמד טיבי: אין בעברית שוב פעם – או שוב או עוד פעם.
אחמד טיבי: נמאס כבר.
<קריאה: או, כל הכבוד.
יואל חסון: אני מודה לך, אדוני, המורה לעברית שלי, אחמד טיבי.
יואל חסון: בכל אופן, אני אומר - - -
יואל חסון: טוב, די, מה הולך?
יואל חסון: לא, אם ענת הולכת, לנעול את הישיבה.
ענת ברקו: אתה לא יכול בלעדי, אני יודעת.
יואל חסון: חבר הכנסת מיקי זוהר, אתה מפריע לי.
דוד ביטן: שים לב, שאנחנו לא מדברים על תוכן החוק.
יואל חסון: אדוני, אני יודע שאתה לא מדבר פה על התוכן.
יואל חסון: אבל אתה מבקש ממני, חבר ועדת הכנסת, לאפשר לחוקק חקיקה שממשיכה להפלות את הפריפריה.
יואל חסון: כל פעולה שעושים היום כלפי החטיבה להתיישבות, שאין בה מחויבות או חקיקה שמחייבת שקיפות מלאה של ההתנהלות של החטיבה להתיישבות וחלוקה שוויונות של התקציבים, של המאות מיליונים שמועברים על-ידי מדינת ישראל, כל שיתוף פעולה שלי בדבר הזה אני נותן יד לאפליה ולפגיעה בפריפריה.
יואל חסון: ואני מתפלא עליכם, חברי בש"ס, בליכוד, שקיבלו כל כך הרבה קולות בצפון ובדרום – איך אתם ממשיכים לתת חמצן לחטיבה להתיישבות, שמקצה מהמאות מיליונים 10% – 10% לדרום, זה הכול.
יואל חסון: זה לא כואב לכם?
יואל חסון: אתם לא מרגישים קצת דקירות בלב?
יואל חסון: אתם לא מרגישים קצת גירודים באצבעות לפני שאתם לוחצים בעד?
יואל חסון: אתה, אדוני, אומר, ובצדק, שאתה כאילו עושה כאן הליך טכני.
יואל חסון: אבל עם כל הכבוד, חבר הכנסת סלומינסקי יכול ללמד אותנו על מהותם של הליכים טכניים.
דוד ביטן: טוב, תעצור רגע.
דוד ביטן: זה לא הליך טכני.
דוד ביטן: נושא חדש זה לא הליך טכני, זה הליך לגופו של עניין.
יואל חסון: אבל תתייחס מה הנושא החדש שמדובר.
יואל חסון: אני לא מתייחס - - -
דוד ביטן: זה אין לי בעיה, אתה אומר באופן כללי.
דוד ביטן: אני ממך לא יכול ללמוד מה הנושא החדש.
דוד ביטן: אתה אומר: אני נגד החוק.
דוד ביטן: אבל זה לא קשור לנושא החדש.
יואל חסון: לא, עצם העיסוק בחוק במעמדה של החטיבה להתיישבות, בלי שהכנסת דורשת מהחטיבה להתיישבות לחלק את כספיה באופן שוויוני לפריפריה, ולחלק את זה הצורה כזאת שלא יגיע רק למגזר אחד במדינת ישראל, זה בעיני פשע שהכנסת עושה כלפי הציבור הישראלי בדרום ובצפון.
יואל חסון: ואתם תראו, בבקשה, חברי חברי הכנסת, היום התפרסם, היום יש חשיפה, חשיפה ברורה עם דוחות כספיים, ש-10%, חברת הכנסת בוקר, 10% מתקציב החטיבה להתיישבות עובר לדרום.
יואל חסון: רק 10%.
יואל חסון: 90% הולך למקומות אחרים.
יואל חסון: זה לא מפריע לכם?
יואל חסון: לכן אני מבקש כמובן להתנגד לבקשה הזאת של חבר הכנסת סלומינסקי.
יואל חסון: כל מי שתומך בדבר הזה פוגע בצפון ובדרום.
דוד ביטן: אז מה הנושא החדש שאתה רוצה להתייחס אליו?
דוד ביטן: מה הנושא החדש?
יואל חסון: אני לא משתף פעולה עם כל הקומבינות האלה של ועדת החוקה, חוק ומשפט.
דוד ביטן: אין נושא חדש.
יואל חסון: אין פה נושא חדש.
דוד ביטן: טוב, אז אני מציע - - -
יואל חסון: שאלת אותי?
דוד ביטן: עשיתי טעות.
יואל חסון: לא, שאלת אותי, אגיד לך.
דוד ביטן: לא לא, רגע רגע.
יואל חסון: רגע, שאלת אותי.
דוד ביטן: לא לא, רגע, אתן לך אחר כך.
דוד ביטן: כל מי שטען נושא חדש שיתייחס לעניין, אחר כך נתייחס לאחרים.
דוד ביטן: לא משנה מי נרשם.
דוד ביטן: בבקשה, מיכל רוזין, טענת נושא חדש?
דוד ביטן: תתייחסי בבקשה.
דוד ביטן: בוא נשמע מה הנושא החדש.
יואל חסון: אז לי יש התייחסות גם לנושא החדש.
דוד ביטן: תן להם קודם כול להגיד.
דוד ביטן: תנו לה להגיד מה הנושא החדש.
רויטל סויד: ואני פה לצורך העניין שולי מועלם כמו שכתוב כאן.
דוד ביטן: רבותי, כל מי שטען נושא חדש זה מיכל רוזין, סמוטריץ – מי עוד טען?
אוסאמה סעדי: אוסאמה סעדי.
דוד ביטן: טענת?
דוד ביטן: כולכם טענתם?
דוד ביטן: אוקיי, אתם תקבלו זכות דיבור ואחרי זה אחרים.
דוד ביטן: איפה סמוטריץ?
מיכל רוזין: הוא עושה עכשיו את ההסדרים החשאיים מאחורי הקלעים.
דוד ביטן: מיכל, שלוש דקות בבקשה.
מיכל רוזין: שים לב, זו הצעת החוק שהיום הוגשה לנו לעומת הצעת החוק הזאת.
מיכל רוזין: כמות הצבעים שיש בעמוד הזה – מזל שאני לא עיוורת צבעים - - -
דוד ביטן: תמיד יש, תמיד יש.
מיכל רוזין: כמות הצבעים באמת עולה על הנוסח המקורי.
מיכל רוזין: זה הרעיון של נושא חדש.
מיכל רוזין: נושא חדש, כאשר מעלים בכל סעיף בהצעת החוק לא הסתייגות קטנה.
דוד ביטן: תמיד יש - - -
מיכל רוזין: אסכים שתקשיב לי.
מיכל רוזין: זה לא הסתייגויות, אלא זה נושא חדש לחלוטין.
מיכל רוזין: למשל, הנושא של השקיפות, הנושא של חוק חופש המידע.
דוד ביטן: את נגד השקיפות?
מיכל רוזין: אני מאוד בעד, אבל אני בעד שיחילו את חוק חופש המידע באופן מלא על החטיבה להתיישבות.
מיכל רוזין: מה שקורה פה, לקחו את חוק חופש המידע, ובאיזשהו אופן ניסו להחיל אותו, שזה נושא חדש לחלוטין, הוא לא היה קיים בנוסח הראשון.
מיכל רוזין: דרך אגב, גם אם אני בעדו, זה לא משנה, זה נושא חדש לחלוטין.
מיכל רוזין: אבל לקחו אותו ובעצם עיקרו אותו.
מיכל רוזין: אמרו: חלק מהדברים נאפשר חוק חופש מידע וחלק מהדברים לא נאפשר.
מיכל רוזין: זו איזושהי חיה חדשה, זה תקדים מסוכן ביותר.
מיכל רוזין: ואם יש פה תקדים, מן הראוי – דרך אגב, אני חייבת לומר, משרד המשפטים מתנגד לתקדים הזה.
מיכל רוזין: הוא מתנגד להצעת החוק, הוא מתנגד לתקדים הזה.
מיכל רוזין: ולכן אם יש פה נושא חדש לחלוטין זה צריך לחזור לוועדת השרים לחקיקה, שהם ישמעו שוב את משרד המשפטים שאומר להם שיש פה נושא חדש לחלוטין, להכניס את חוק חופש המידע באופן שבו מעקרים אותו.
מיכל רוזין: מחר יבואו כל מיני מוסדות אחרים ויגידו: אנחנו רוצים להיות בחוק כפי שכתוב בחוק מעמד החטיבה להתיישבות, אנחנו רוצים להיות שם.
מיכל רוזין: והנה כבר המחוקק אפשר את האופציה הזאת ולכן אנחנו מסתמכים על זה כתקדים.
מיכל רוזין: יש פה תקדים חוקתי.
מיכל רוזין: עכשיו, בסדר, מחליטים שרוצים את התקדים החוקתי הזה?
מיכל רוזין: הוא לא היה בפני ועדת השרים, ועדת השרים צריכה להגיב עליו.
מיכל רוזין: דבר שני, בסעיפים גם 6ב(א) - - -
דוד ביטן: רק מי שטען בוועדה, אני אומר לכם.
דוד ביטן: אדוני היושב-ראש, כל מי שהצביע, טען בוועדה נושא חדש?
ניסן סלומינסקי: לא ראיתי מי הצביע.
ניסן סלומינסקי: היא טענה.
דוד ביטן: אני לא רוצה שעכשיו פה כולם יקבלו זכות דיבור על נושאים שהם לא טענו בוועדה.
מיכל רוזין: לא, הם הצטרפו אלי, חברי האופוזיציה.
מיכל רוזין: ולכן, עוד שני דברים חדשים שלחלוטין הוספו להצעת החוק הזאת ולא היו קיימים: החלת עקרונות מהמשפט הציבורי, וזאת בשים לב לאופייה ולתפקידיה הייחודיים של החטיבה.
מיכל רוזין: יש פה ניסוח כל כך עמום, ששוב יכול להוות תקדים לחוקים נוספים שבאים סוף סוף אולי להגיד משהו אמיתי, קונקרטי, לגבי המעמד של החטיבה להתיישבות וההסתדרות הציונית העולמית והסוכנות היהודית בארץ ישראל.
מיכל רוזין: אנחנו בעצם מכניסים פה לחוק דבר חדש, שמייצר איזושהי האצלה של סמכויות, כאשר בהצעת חוק הראשונית היה מדובר על הטלה, שימו לב: ממשלת ישראל רשאית להטיל על החטיבה – הפכו את זה להאצלה.
מיכל רוזין: ובתוך כדי העניין של ההאצלה גם מפרטים מה זה כולל ההאצלה, ומסייגים אותה.
מיכל רוזין: יש פה נושא חדש, התייחסות חדשה לחלוטין.
מיכל רוזין: לא יכול להיות שוועדת השרים, היה בפניה חוק מסוים עם הטלת סמכויות, ומגיעה האצלה.
מיכל רוזין: זה לא שינוי של מילה בלבד.
מיכל רוזין: המילה הזאת טומנת בחובה שינוי של כל הצעת החוק.
מיכל רוזין: והם יודעים את זה, זה סוג הפשרה, אבל בוודאי גם פותחת תקדימים.
מיכל רוזין: עוד דבר אחד.
מיכל רוזין: משפט נוסף שקיים פה, וגם הוא סתום ולא בא בפני ועדת השרים: אין באצילה לפי פסקה (1) כדי להפוך את החטיבה להתיישבות בהסתדרות הציונית העולמית לרשות מרשויות המדינה.
מיכל רוזין: גם פה מכניסים משפט, שבעיני הוא תקדימי חוקתי, שיכול אחר כך, שוב, לחזור אלינו בחקיקה נוספת שנידרש לעניין הזה.
מיכל רוזין: גם על זה לא דנה ועדת השרים לענייני חקיקה.
מיכל רוזין: ואם אנחנו חושבים שוועדת השרים לחקיקה אכן עושה דיון מהותי, ענייני בהצעות חוק, ולא מאפשרת לחבר כזה או אחר מהקואליציה רק כי הוא חבר קואליציה, אז מן הראוי לכבד אותם, להחזיר אליהם את הצעת החוק הזאת, ושהם ידונו מחדש.
מיכל רוזין: לגבי מהות החוק, אנחנו מדברים רבות על כך בוועדת החוקה, אני יכולה להיות נגד החוק מסיבות פוליטיות ואחרות וענייניות וחוקתיות, אבל מבחינת נושאים חדשים, אין ספק שיש פה לפחות בין אחד לשלושה נושאים חדשים.
דוד ביטן: רק כתגובה קצרה, אני מאוד מתפלא עלייך, דווקא ממך לא חשבתי לשמוע את הדברים האלה.
דוד ביטן: מה שאת אומרת בעצם פוגע בסמכות חברי הכנסת לבצע שינויים בחקיקה.
מיכל רוזין: לא לא.
דוד ביטן: אם כל דבר קטן שנשנה נחזיר לוועדת השרים לחקיקה, אנחנו פוגעים - -
מיכל רוזין: זו הצעת חוק אחרת לגמרי, זה לא דבר קטן.
דוד ביטן: - - אז אנחנו פוגעים בעצמנו.
דוד ביטן: הכלל שיש בכנסת בעניין הזה הוא שאם משרד ממשלתי חושב שיש פה שינוי מהותי שלא היה בוועדת השרים לחקיקה, הוא רשאי, המשרד, לבקש להחזיר את זה לוועדת השרים לחקיקה.
ישראל אייכלר: אין לוועדת השרים שום מעמד אצלנו.
דוד ביטן: אנחנו כח"כים צריכים לרצות את השינויים האלה ולא כל דבר נעביר לוועדת השרים לחקיקה.
דוד ביטן: תבחינו בין החוק הזה לבין לעשות שינוי, רוויזיה משמעותית בסמכויות הח"כים בגלל איזשהו רצון לדחות את החוק הזה.
דוד ביטן: רויטל סויד, בבקשה.
מיכל רוזין: אני ממש לא מסכימה אתך.
מיכל רוזין: נושא חדש, כאשר מובא בפני הכנסת ועבר קריאה ראשונה, ואז מביאים אותו לוועדה ממשלתית - - -
דוד ביטן: לא הייתי מעביר שום דבר חזרה לוועדת שרים מיוזמתנו.
דוד ביטן: זה כלל.
ישראל אייכלר: ככלל ועדת שרים לא קובעת לכנסת דיונים.
ישראל אייכלר: מה אתכם?
ישראל אייכלר: ועדת שרים קובעת לנו?
מיכל רוזין: עמדת משרד המשפטים רלוונטית או לא רלוונטית?
דוד ביטן: ולכן אני מתפלא עלייך, באמת מתפלא עלייך.
מיכל רוזין: אם משרד המשפטים נגד הצעת החוק, זה רלוונטי או לא רלוונטי?
דוד ביטן: אז שיבקש למשוך.
דוד ביטן: זכותו לבקש למשוך את זה חזרה.
אוסאמה סעדי: אבל הוא לא קיבל את זה.
דוד ביטן: זכותו לבקש למשוך.
אוסאמה סעדי: משרד המשפטים לא קיבל - - -
דוד ביטן: המשרד יכול למשוך.
דוד ביטן: שימשכו.
דוד ביטן: השאלה אם יש פה רוויזיה, בחוק הזה, זו השאלה.
רויטל סויד: אני מסכימה אתך, אדוני היושב-ראש, שברמת העיקרון אנחנו, חברי הכנסת, צריכים לדאוג לשמור על הזכויות שלנו בכל מה שקשור להליך חקיקה.
רויטל סויד: אבל אתם פה היום בוועדת הכנסת לא יודעים את מה שאנחנו עוברים בוועדת החוקה עם החוק הזה ישיבה אחרי ישיבה.
רויטל סויד: ואני רוצה לומר לכם, שהחוק הזה הוא פצצה מתקתקת.
רויטל סויד: הוא פצצה מתקתקת מכיוון שלוקחים כבני ערובה את ההתיישבות העובדת במדינת ישראל בצפון ובדרום, זורקים לה פירורים, וכובלים אותה באיזשהו אופן, שבו כשהיא מתנגדת לפעילות החטיבה להתיישבות אז היא בעצם פוגעת בעצמה.
רויטל סויד: והחטיבה להתיישבות בחוק הזה, שדי לראות כיצד ההצעה הגיעה ובהתפתחויות שחלו – והיום בבוקר, עכשיו, לא אתמול בלילה, ב-24:00 בלילה, היום בבוקר עוד הוגשו לנו תיקונים לחקיקה הזאת, הוספה של שני סעיפים מהותיים.
רויטל סויד: לכאורה מצוין: החלת חוק חופש המידע והחלת חוק חובת מכרזים – שקיפות.
רויטל סויד: אבל לא.
רויטל סויד: בהגינותו כי רבה עמד חבר הכנסת סמוטריץ ולבקשתנו הוא אמר:
רויטל סויד: חוק חופש המידע יחול רק על הכספים, לא על מה שהתבצע בקרקעות.
בצלאל סמוטריץ': זה טענתם שם, לא?
רויטל סויד: אז עם כל הכבוד, אנחנו מדברים פה על נושאים חדשים.
דוד ביטן: מה זאת אומרת לא על הקרקעות?
הוא אומר ככה: אז מה בעצם עושים?
הוא אומר ככה: זורים חול בעיני הציבור, בעיני הכנסת, ולכאורה בעיניים שלנו, והכול לכאורה בשם – הנה, את הכסף תדעו פה.
הוא אומר ככה: אבל מה יקרה עם הקרקעות?
הוא אומר ככה: עכשיו, זה לא סוד שאצלנו יש דעת מיעוט בסיעה, ומוביל אותה חבר הכנסת ברושי, ובצדק הוא מוביל אותה, כי אנחנו רוצים את הכספים האלה להתיישבות העובדת במדינת ישראל ולחקלאים.
הוא אומר ככה: אבל לא יכול להיות שבגלל 10%, שזורקים את הפירורים האלה, נמצא את עצמנו בסיטואציה כל כך קשה ובחוק כזה.
הוא אומר ככה: ואנחנו מתנגדים לו.
הוא אומר ככה: וזה חוק חדש, ואלה דברים חדשים שעולים לדיון.
הוא אומר ככה: ביקשנו לשמוע היום - - -
דוד ביטן: איפה את רואה בנוסח שיש פה בעיה עם הקרקעות?
דוד ביטן: כתוב: הסדרי פיקוח ובקרה - - -
דוד ביטן: אסביר לך את הטעות שלך.
רויטל סויד: לא, זו לא טעות שלי.
רויטל סויד: אולי תסביר לחבר הכנסת סמוטריץ את הטעות שלו.
רויטל סויד: יש לו באמת טעות.
רויטל סויד: שיכתוב בסך הכול - - -
ניסן סלומינסקי: זה לא טעות.
ניסן סלומינסקי: יש ממשלה - - -
דוד ביטן: אסביר.
דוד ביטן: מכיוון שהחוק – רק רגע.
רויטל סויד: לפני שאתה מסביר לי מה הטעות של סמוטריץ.
דוד ביטן: אז אגיד לך.
רויטל סויד: לפני שאתה מסביר לי.
רויטל סויד: סליחה, ביטן, חכה שנייה.
רויטל סויד: לפני שאתה מסביר לי מה הטעות של סמוטריץ, כי זה מה שהוא הסביר לנו בוועדה.
דוד ביטן: לא, הטעות היא שלך, לא שלו.
רויטל סויד: אבל אני אומרת לך מה שהוא אמר.
דוד ביטן: אבל אני רוצה להתייחס למה שהיא אומרת.
דוד ביטן: את רוצה לסיים ולא להתייחס?
רויטל סויד: שנייה.
אחמד טיבי: אני מוכן לספור עשר טעויות של סמוטריץ.
רויטל סויד: בוא נראה מה הטעויות של סמוטריץ.
רויטל סויד: אז לפני כן, אני רק רוצה לומר לך, אדוני, שלא יכול להיות שכשמשרד המשפטים הוא המשרד שאמון על הצעת החוק, לא ניתנה לנו היום את הזכות לשמוע מה עמדתו.
רויטל סויד: ישבה היום הנציגה - - -
בצלאל סמוטריץ': יהיה לך את זה מיד אחרי הדיון הזה.
בצלאל סמוטריץ': חבר'ה, זה דיון בנושא חדש, זה לא דיון לגופו של חוק.
בצלאל סמוטריץ': רויטל, נו.
רויטל סויד: כי זה דבר חדש לחלוטין שהטלתם - - -
בצלאל סמוטריץ': אז בסדר, אז בואו נחליט אם זה נושא חדש או לא, ואחרי זה נחזור - - -
יואל חסון: תן לה לדבר, אי-אפשר לעשות דיון?
רויטל סויד: - - - בנוסף לדברים חדשים.
בצלאל סמוטריץ': הדיון הוא עכשיו על נושא חדש, הוא לא לגופו של עניין.
יואל חסון: אבל זה דיון.
<קריאה: למה לא לגופו של עניין?
בצלאל סמוטריץ': כי בשביל זה יש את ועדת החוקה - - -
איילת נחמיאס ורבין: זה נושא חדש אבל, בצלאל.
איילת נחמיאס ורבין: היא מסבירה לך - - -
רויטל סויד: ולמה המחטף הזה?
רויטל סויד: מה המהירות להעלות את זה היום לדיון במליאה?
דוד ביטן: - - - משהו אחר.
רויטל סויד: למה אתה לא נותן לנו לשמוע את העמדה של היועצת המשפטית של משרד המשפטים?
דוד ביטן: מה שאת אומרת לא כתוב בנוסח, אני מאוד מצטער.
<קריאה: זה עולה - - -
דוד ביטן: זה עולה אבל לא כתוב בנוסח.
איילת נחמיאס ורבין: מה זה זה עולה?
איילת נחמיאס ורבין: זה עולה מהנוסח?
איילת נחמיאס ורבין: זו הפרשנות.
רויטל סויד: אז אם - - -
דוד ביטן: רגע, רויטל, את לא צריכה לכעוס, תקשיבי.
רויטל סויד: - - - מה שאני אומרת, זה מה שסמוטריץ אומר.
דוד ביטן: רגע, מה שכתוב – עם כל הכבוד, פרשנות - -
רויטל סויד: לא כתוב.
רויטל סויד: בוא נכתוב רק שחוק חופש המידע חל.
דוד ביטן: - - פרשנות לחוק לא ניתנת על-ידי סמוטריץ, ניתנת על-ידי בית - - -
רויטל סויד: אז בואו נתקן את זה כבר, שחוק חופש המידע חל במלואו, לא רק על עניינים תקציביים.
דוד ביטן: רק רגע, תעצרי שנייה קודם כול.
דוד ביטן: סמוטריץ הוא לא פרשן, מי שמפרש חוקים זה בית-המשפט.
מיכל רוזין: לצערו של סמוטריץ.
רויטל סויד: על מה אתה מסתכל?
דוד ביטן: זה מה שכתוב.
דוד ביטן: הנוסח שיש לי.
איילת נחמיאס ורבין: לא, אתה לא בנוסח המעודכן, יש סעיף אחר לגמרי.
רויטל סויד: לא, סעיף 2.
דוד ביטן: אז תביאו לי.
דוד ביטן: אבל יש כמה דברים, אז תתייחסו לנוסח.
איילת נחמיאס ורבין: אבל היא התייחסה - - -
רויטל סויד: אבל הכול חדש.
רויטל סויד: זה בדיוק מה שאנחנו אומרים וטוענים כל הזמן.
דוד ביטן: והתקשרות בחוזים – מה הבעיה?
בצלאל סמוטריץ': אדוני היו"ר, אתה רוצה שאסביר רגע?
דוד ביטן: נו, ראיתי את זה, כן.
דוד ביטן: החוק הזה, אני רוצה רגע להבין – מי פה מטעם הממשלה?
דב חנין: סמוטריץ מטעם הממשלה.
מיכל רוזין: אין פה ממשלה.
דוד ביטן: אוקיי, ועדת החוקה.
דוד ביטן: החוק הזה בא לעשות את כל הפעולות של החטיבה או רק בהתייחס לפן מסוים מהפעולות שלה?
הלשכה המשפטית: מהניסוח שהונח הבוקר על שולחן הוועדה הן לגבי המכרזים והן לגבי - - -
דוד ביטן: לא, אני מדבר באופן כללי כרגע.
הלשכה המשפטית: באופן כללי החוק הזה בא להסדיר את המעמד של - - -
דוד ביטן: אז זה תיקון אני רואה.
דוד ביטן: זאת אומרת, יש חוק מקורי.
הלשכה המשפטית: יש חוק שמסדיר את המעמד של ההסתדרות הציונית העולמית והסוכנות היהודית.
דוד ביטן: אז התיקון הזה מתייחס לעניינים הכספיים בעיקר?
הלשכה המשפטית: התיקון הזה מסדיר - - -
דוד ביטן: אני שואל.
דב חנין: אנחנו לא יודעים.
דב חנין: זה חלק מהכשל של הדיון הזה.
דוד ביטן: אני רוצה להבין רגע.
דב חנין: אדוני היושב-ראש, אתה מנהל דיון מופרך, עם כל הכבוד.
דוד ביטן: אבל סלח לי.
דוד ביטן: אז אוקיי, אז מופרך, אבל עדיין אני מנהל.
דב חנין: לא יודעים אפילו מה הנושאים שעומדים בפני הוועדה.
בצלאל סמוטריץ': אתה חודש מכיר את החוק הזה.
רויטל סויד: היום הנחת משהו חדש.
דב חנין: - - - חבר הכנסת סמוטריץ.
דב חנין: ואתה כל פעם - - - מחדש
דוד ביטן: דב, אמרת לך כבר פעם.
דוד ביטן: אם הייתם שולטים במדינה, דמוקרטיה לא הייתה.
דוד ביטן: אז תן לי בדמוקרטיה שלי.
דב חנין: בחייך, מאיפה באת?
דב חנין: מאיפה באת?
מיכל רוזין: מצאת למי להגיד את זה, לדב.
דוד ביטן: אז אל תגיד לנו מה זה דמוקרטיה.
יואל חסון: למה, אתה מרגיש בדמוקרטיה פה?
יואל חסון: תחת השלטון שלכם אתה מרגיש פה דמוקרטיה?
דוד ביטן: - - - נבחרים, זהו, נגמר הסיפור.
דוד ביטן: אז לאט לאט.
דב חנין: כל יום אסביר לך מה זה דמוקרטיה עד שתלמד.
דוד ביטן: אתה אל תגיד לי מה זה דמוקרטיה.
דב חנין: בסוף תבין מה זה דמוקרטיה.
דב חנין: ייקח זמן אבל תצליח.
דוד ביטן: החוק המקורי – זה תיקון לחוק, נכון?
דוד ביטן: התיקון לחוק מתייחס רק לכספי או משהו אחר?
הלשכה המשפטית: החוק המקורי עצמו הוא חוק הצהרתי בעיקרו, שמסדיר את המעמד של ההסתדרות הציונית העולמית ושל הסוכנות היהודית.
הלשכה המשפטית: הצעת החוק הזאת מתייחסת לחטיבה להתיישבות שהיא אורגן, היא גוף בתוך ההסתדרות.
דוד ביטן: לכל מיני דברים, לא רק לפעולות כספיות.
מיכל רוזין: לא, מחקו את למימוש יהודה, שומרון - - -
דוד ביטן: לא רק לפעולות כספיות.
הלשכה המשפטית: היא מבקשת להסדיר באופן כללי את המעמד של החטיבה ואת היחסים שבין - - -
דוד ביטן: אז תסביר לי למה חוק חופש המידע וכו' לא צריך לחול על כל הפעולות, ולמה רק לנושאים הכספיים.
דוד ביטן: מי זה עשה את הנוסח הזה?
הלשכה המשפטית: אתה מבקש ממני להסביר את העמדה של חבר הכנסת סמוטריץ?
דוד ביטן: סמוטריץ, למה באמת זה לא צריך לחול על כל התהליך?
בצלאל סמוטריץ': אסביר.
מיכל רוזין: הוא נגד שיחול בכלל.
בצלאל סמוטריץ': אדוני היושב-ראש, זה נורא נורא פשוט.
דוד ביטן: למה החרגתם את זה - - -
בצלאל סמוטריץ': אסביר, זה נורא נורא פשוט.
אוסאמה סעדי: הוא אמר את זה בוועדת החוקה.
דוד ביטן: בוא תסביר לנו, אנחנו צריכים להבין.
אוסאמה סעדי: תגיד את אותם משפטים שאמרת - - -
בצלאל סמוטריץ': אגב, אני חושב שהדיון העיקרי צריך להיות בחוקה, אבל אענה על זה פה.
דוד ביטן: לא משנה, אבל כיוון שזה נושא חדש, הסברתי, אני מתייחס גם לתוכן ולא רק ל - - -
בצלאל סמוטריץ': אדוני היושב-ראש, אני מסביר.
דוד ביטן: אני מתייחס גם לתוכן.
דוד ביטן: זה אחד הנושאים היחידים שבוועדת הכנסת חייבים להתייחס לתוכן ולא רק - - -
בצלאל סמוטריץ': אדוני היו"ר, אני רוצה שני משפטים להסביר וזהו.
בצלאל סמוטריץ': קודם כול, החוק הוא חוק מסגרת מאפשר.
בצלאל סמוטריץ': הוא לא קובע מה תעשה החטיבה, הוא מאפשר לממשלה, והממשלה בהחלטות בסמכות וברשות תקבע איזה משימות, איזה סמכויות היא אוצלת לחטיבה.
בצלאל סמוטריץ': זה קודם כול.
בצלאל סמוטריץ': זה לא חוק שקובע שום דבר, הוא אך ורק חוק מסגרת מאפשר, שעל בסיסו אחר כך, כפי שקרה עד היום, כל פעולותיה של החטיבה בוצעו בהתאם להחלטות ממשלה מאוד מפורטות, הממשלה הטילה על החטיבה תפקידים וסמכויות.
מיכל רוזין: דוח מבקר המדינה והיועץ המשפטי לממשלה כתב שזה לא ראוי, ולכן הגשת את הצעת החוק.
בצלאל סמוטריץ': עוד נקודה עקרונית עכשיו.
יואל חסון: אל תיתלה בממשלה.
דוד ביטן: למה אתם לא נותנים לו לענות?
מיכל רוזין: כי הוא מטעה אותך.
מיכל רוזין: הוא מטעה אותך.
דוד ביטן: שאלתי שאלה, תנו לו לענות.
דוד ביטן: מה הסיפור הזה?
יואל חסון: קודם כול, הוא מטעה.